Die stokke staan en hang gereed om n grootte op te raap.
Die bakkie se tong hang uit , as hy tog net n blaaskans kan kry.
Bloemhof dam is sy rusplek, ver weg van mielies plant , diesel pomp en Pioneer saad saai.
Kerrie-pap, knoffel-pap en eiergeel-bruinbrood-pap is net die ding!
Die groot sterk bruingebrande Vrystaat mielieboer se hande brei, druk en vou die geelpap totdat dit klou dat dit vrek.
Die pap omhels die hoek “Dit sal vashou vir lewe-en-dood”.
Die dam le spieel-glad vanmore uitgesterk en le lui-lekker koel onder die wit vlieswolkies—
Glad soos glas, op die naat van sy rug.
Swaeltjies vliert en skiet onder deur die brug.
Hulle is vrolik en hulle sing:’ “Errie, Theuns en Deon kom lyn natmaak vandag!”
Hulle kom terg n groot karp en hulle gaan n vet glibberige, oorgewig barber uitoorle vandag.
Die kampstoele kreun en kraak onder die sterk bene van die Vrystaat mielieboere. Die riempiestoel rek en strek...
Die son rasper liggies aan die ietwat skurwe bruingebrande voete. Die swart miertjies inspekteer die growwe groewe.
Die bruin leer sandale sukkel om die wit Zebra-strepe toe te maak. "Donkie met pajamas aan se jy?" skater Errie.
N wit Afrikaner-strook loer versigtig en skaam van onder uit die kortbroek se stywe pyp. "Jy moet sonbrand smeer..."
“ Vandag gaan on groottes vang!’
Die vingerkneukels span spier-wit as die ‘polisieman’ stokstyf trek.
‘Kyk man daar gaan jou stok!”
Die ‘Penn’ en koffiemeule kreun en steun soos hulle trek—en –rol.
Dan skielik sing die katrol van vreugde, “kirrr-kirrr’, “gee hom lyn…”
Die groot geel vet karp sny groot-en-klein ovaal sirkels uit die Bloemhof dam se water.
Die stert flap twee, drie-keer en dan gee hy op.
“Ek het jou, jou vabond!”
Die punt buig gevaarlik en die klein porselein ring protester hewig, “hoekom laat julle my so hard trek?”
Die vabond ruk en trek die lyn nog n laaste keer…
Die punt van die simfoniekonsert-meester se stokkie swaai nou harmonieus heen-en -weer. Hy is byna aan wal.
Ja, Errie dirigeer vanoggend die dam met daai stok.
“Punt in die wind se ek vir julle..”, en dan lag hy dat dit weergalm oor die stil groot dam water.
Sy hare staan woes en wild in die ligte wind. Sy grys hare wapper van loutere genot. Gooi, katrol, oprol en rol.
"Bring die skepnet man!”
Die bruin leer is nou donker-water-nat. Erie se ronde trekker-sterk kuite staan bulte in die enkel-diep water.
“Hiert jou lekker ding”, lag en skree hy gelyk.
“Dis die ‘custard-pap', ek se vir julle, sit vinning aan!”
Die swart stil swaeltjie stok le geduldig en luister na die kabaal.
Dan fluister die stok saggies: ‘Ek wag vir jou ou baber-maat, vandag gaan ek vir jou n les of twee leer!
N vismik hou sy lewe vas… styf vas, ja hy is vasgepen.
“Los daai stok net daar man!” skree Deon sy bevele uit, “Hy sal hom vat!”
Theuns glip die groot vet glibberige karp in die ‘keep-net’ met n plons. Die geel groot-skub-karp draai sy stert nog so laaste maal voor hy by sy ander vet maters gaan le en kla.
Theuns vryf sy hande saam in die water — die geel kerrie maak n vrolike ligte geel kol in die modderwater, “Jong ek se vir jou hier is groot karp in die water!”
Die Bloemhof son stoot sy lang warm skerp assegaaie uit—vandag gaan die son baie water trek.
Errie nou wat se jy vandag? “Ou honde trap nuwe spore…” , skerts hy. Sy oe vonkel ondeund en dan lag hy — jy sien sy groot, ruim warm Vrystaat—hart, vol van liefde en geluk wat flikker in sy oe.
Credit cover photo SOUNDCLOUD: Fishing.
This work is licensed under aCreative Commons Attribution 4.0 International License. For internet website the hyperlink on www.tOrange.us. Rights beyond the scope of this licenses are available at http://www.torange.us/2347.html.
Voorlesing William van Zyl: Bloemhofdam. Krediet: Bensound.com-happy. Krediet: Bensound.com-happy. http://www.bensound.com (Royalty free music-Creative Commons)
Malinda het gaan sit en sy het die nuwe liedjie gekomponeer.
Die liedjie laat haar aan haar pa Ernst dink.
Liedjie vir Ernst (van Malinda)
Malinda van Zyl dogter van Ernst Kleynhans.
Die Bloemhofdam, vroeër bekend as die Oppermansdrifdam, is die 6de grootste dam in Suid-Afrika met ‘n oppervlak van meer as 230 vierkante kilometer wanneer vol. Die dam het ‘n bakmaat van 1 269 miljoen m3. Die damwal is ongeveer 33 meter hoog en het 20 kruinsluise. Die dam lewer gemiddeld 435 miljoen m3 per jaar. Die dam lewer ook beter beheer oor die water wat deur die uitkeerwal 97 km stroomaf aan die Vaalharts-besproeiingskema gelewer word. Die dam is in 1970 voltooi en is 2 km stroomop van die dorp Bloemhof.
Lizzia en Ernst Kleynhans op die brug by Bloemhof, RSA. Krediet: Malinda van Zyl
Hengelaars se visstokke by die Hoek in Bloemhof, RSA. Rivier hengel. Krediet: Malinda van Zyl
Bakkie onder die bome by die Hoek, Bloemhof. Krediet: Malinda van Zyl
Die Hoek, Bloemhof. Rivier hengeloord. Krediet: Malinda van Zyl
Bloemhof Dam vanaf die brug. Krediet: Malinda van Zyl
Bloemhof Dam. Krediet: Malinda van Zyl
Theuns en Ernst Kleynhans (Pa en seun). Krediet: Malinda van Zyl
Deon Kleynhans (seun), kranige varswater visserman. Krediet: Malinda Van Zyl
All rights reserved. The contents or any portion thereof
without the express written permission of William & Malinda van Zyl.
However, brief quotations in a book review, references to the website, links to the website, or very short references, may be used. Links to social media websites (Facebook, Twitter, etc.) may be used. The photographs may not be reproduced
Credit ebook cover: Fisherman - pixabay.com (no attribution required)
Malinda Van Zyl
Gekomponeer deur Malinda: Die lied is geskep ter nagedagtenis aan haar pa
Omtrent die Bloemhofdam